laion/Wikipedia-Exotic huggingface dataset:
אריסטוקרטיה

אריסטוקרטיה (מיוונית: áristos = אצילים, בני טובים, העילית + kratos) הייתה אחת משלוש צורות השלטון החיוביות על פי אריסטו (מונרכיה, אריסטוקרטיה ופוליטיאה). בימי אריסטו שימש המונח להגדרת שלטון המעטים, השולטים למען עצמם. מנגד, שלוש צורות השלטון השליליות על פי אריסטו הן טירניה, אוליגרכיה ואוכלוקרטיה (שלטון ההמון). מובנו של המושג כיום שונה ומשתמשים בו לציין שלטון העובר בירושה, שלטון של שכבת אצולה מסורתית הממלאת את מרבית התפקידים הפוליטיים והצבאיים בחברה, כאשר ההצטרפות לשכבה זו חסומה כמעט לחלוטין. אנשי שלטון כאלה נקראים אריסטוקרטים.[דרוש מקור] אריסטוקרטיה (מעמד) אריסטוקרטיה, באתר אנציקלופדיה בריטניקה (באנגלית) ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
The Best of Brandy

The Best of Brandy (בעברית: הטוב ביותר של ברנדי) הוא אלבום האוסף הראשון של הזמרת-יוצרת האמריקאית, ברנדי נורווד. אלבום האוסף יצא לאור במרץ ואפריל 2005, ברוב שוקי המוזיקה ברחבי העולם. עם יציאתו נכנס אלבום האוסף אל המקום ה-27 במצעד הבילבורד 200. אלבום זה גם הביא לסיום החוזה של עם חברת אטלנטיק רקורדס לאחר אחת עשרה שנות פעילות עם חברת התקליטים הזו. אלבום האוסף מכיל את מרבית הסינגלים אותם הוציאה הזמרת במהלך הקריירה שלה, כולל סינגלים מסרטים שונים אותם ביצעה. בנוסף לשירים מקוריים, האלבום מכיל שתי גרסאות כיסוי לשירים "Rock with You" של מייקל ג'קסון, ו-"Another Day in Paradise" של הזמר פיל קולינס ובנוסף גם רמיקס לשיר "U Don't Know Me (Like U Used To)" מאלבום הבכורה שלה. האלבום זכה לביקורות חיוביות מהמבקרים אשר שיבחו את מגוון השירים שבו. האלבום הופיע לראשונה במקום ה-27 במצעד האמריקאי עם מכירות של 26 אלף עותקים ובנוסף גם הגיע ל-30 העליונים באוסטרליה ובריטניה. מתוך האלבום לא יצאו סינגלים רשמיים, אך בחלק מהמדינות השיר "Who Is She 2 U" מתוך אלבומה האחרון יצא כסינגל לקידום האלבום. נכון לספטמבר 2019, האלבום זכאי למעמד כסף בבריטניה עם מכירות של 60 אלף עותקים. מידע על האלבום The Best of Brandy באתר MusicBrainz מידע על האלבום The Best of Brandy באתר AllMusic האלבום The Best of Brandy באתר Discogs האלבום The Best of Brandy באתר ספוטיפיי Brandy (2) - The Best Of Brandy, Discogs (באנגלית) Brandy Chart History, Billboard
Human (אלבום של ברנדי נורווד)

Human (בעברית: אנושית) הוא אלבום האולפן החמישי של הזמרת-יוצרת האמריקאית ברנדי נורווד. האלבום יצא לאור ב-5 בדצמבר 2008, ברוב המדינות בעולם על ידי קוץ' חברת התקליטים אפיק רקורדס. עם יציאתו נכנס האלבום אל המקום ה-15 במצעד הבילבורד 200. אלבום זה היה האלבום הראשון של הזמרת עם חברת התקליטים אפיק רקורדס (חברת הבת של סוני מיוזיק) לאחר סיום החוזה שלה עם חברת התקליטים אטלנטיק רקורדס. על האלבום עבדה נורווד עם המפיק והכותב הידוע רודני ג'רקינס. (הידוע גם בכינויו דארקצ'יילד וכמנטור של נורווד לאורך השנים) ג'רקינס עבד עם נורווד על אלבומיה הקודמים והיה המפיק בפועל של אלבום זה ואף היה שותף לכתיבת חלק מהשירים באלבום. האלבום קיבל ביקורות חיוביות מהמבקרים אם כי הצלחתו המסחרית הייתה בינונית. האלבום פתח במקום ה-15 בארצות הברית עם מכירות של 73 אלף עותקים ובכך הפך לאלבום הראשון שלה שלא נכנס לחמישייה הפותחת במדינה וגם לאלבום הראשון שלה שפותח עם פחות מ-100 אלף עותקים. בסופו של דבר מכירותיו הסתכמו ב-214 אלף עותקים במדינה וגם הצלחתו בעולם הייתה בינונית מאוד. הסינגל הראשון מהאלבום היה השיר "Right Here (Departed)" אשר בניגוד לאלבום עצמו זכה להצלחה כאשר היה לשיר המצליח ביותר שלה מאז השיר "Full Moon" ב-2002. אחריו יצא הסינגל השני מהאלבום "Long Distance" אך בניגוד לסינגל הראשון נכשל. באמצע 2009, בעודה מקליטה את אלבומה השני עם אפיק רקורדס סיימה נורווד את דרכה עם חברת התקליטים השנייה בה הייתה חתומה באותה התקופה רוק ניישן וזמן קצר אחרי זה גם סיימה את דרכה עם אפיק לאחר שהזמרת והיוצרת אמנדה גוסט מונתה לנשיאת החברה ופיטרה את נורווד לאחר שהייתה מאוכזבת מהצלחת האלבום. גם נורווד בהמשך הביעה את אכזבתה מהאלבום. מידע על האלבום Human באתר AllMusic האלבום Human באתר Discogs האלבום Human באתר יוטיוב Brandy (2) - Human, Discogs (באנגלית) Brandy Chart History, Billboard
Two Eleven

Two Eleven (בעברית: 2.11) הוא אלבום האולפן השישי של הזמרת-יוצרת האמריקאית, ברנדי נורווד. האלבום יצא לאור ב-12 באוקטובר 2012, על ידי חברות התקליטים קמיליון רקורדס ותקליטי RCA. מתוך האלבום יצאו שני סינגלים בסך הכול. עם יציאתו נכנס האלבום אל המקום השלישי במצעד הבילבורד 200. זהו אלבומה הראשון של הזמרת עם תקליטי RCA, לאחר שפוטרה מחברת התקליטים הקודמת שלה, אפיק רקורדס. שם האלבום לקוח מתאריך יום הולדתה של הזמרת (ה-2 בנובמבר) וגם בהשראת תאריך מותה של חברתה והזמרת האהובה עליה, ויטני יוסטון, אשר נפטרה בתאריך 11 בפברואר (באנגלית החודש נכתב לפני היום ולכן תאריך פטירתה של יוסטון נכתב באנגלית כ-2.11 כשם האלבום בעוד תאריך יום הולדתה של נורווד נכתב הפוך). באלבום זה היו שותפים לכתיבת והפקת השירים באלבום זמרים כמו כריס בראון, פרנק אושן ושון גארט. בנוסף בהפקת האלבום היו מעורבים מפיקים כמו בנגלדש וריקו לאב. הסינגל הראשון מהאלבום היה השיר "Put It Down", אשר יצא לאור במאי באותה השנה, בשיתוף עם כריס בראון, שהיה גם שותף לכתיבת השיר. השיר הגיע לחמישייה הפותחת במצעד שירי ה-R&B וההיפ-הופ האמריקאי ובכך הפך לשיר העשירי שלה שמגיע לעשירייה הפותחת של מצעד זה. הסינגל השני והאחרון מהאלבום היה השיר "Wildest Dreams", אשר יצא לאור באוגוסט 2012. עם יציאתו, האלבום קיבל שבחים רבים ממבקרי מוזיקה אשר החמיאו לקולה של נורווד, להפקה ולבימוי הכללי של האלבום. האלבום נחת במקום ה-3 במצעד האמריקאי הרשמי עם מכירות של 65 אלף עותקים ובכך הפך לאלבום הרביעי שלה שמגיע לחמישייה הפותחת במדינה והראשון שלה מזה 8 שנים. בנוסף לכך, האלבום הגיע למקום הראשון במצעד אלבומי ה-R&B וההיפ-הופ ונהיה לאלבום השני שלה לעשות זאת. מידע על האלבום Two Eleven באתר MusicBrainz מידע על האלבום Two Eleven באתר AllMusic Brandy (2) - Two Eleven, Discogs (באנגלית) Jason Aldean's 'Night Train' Rolls to No. 1 On Billboard 200, Billboard Brandy (2) Featuring Chris Brown (4) - Put It Down, Discogs (באנגלית) Brandy (2) - Wildest Dreams, Discogs (באנגלית)
כביש 772

כביש 772 (כביש דשנים, המוכר יותר בשם "דרך דשנים"), הוא כביש אורך אזורי קצר בישראל, המחבר בין צומת דשנים בדרום לבין מחלף מוטה גור בצפון, אורכו כ־6.2 ק"מ. הכביש מסתעף מכביש 70 בצומת דשנים ונמשך עד מחלף מוטה גור. הכביש מהווה עורק תנועה ראשי, המחבר את קריית אתא, מפרץ חיפה והקריות לאזור עמק יזרעאל. הכביש מעביר את תנועת כלי רכב שעליהם חומרים מסוכנים מהמפעלים, מאזורי מגורים לצירי תנועה בין־עירוניים; הכביש מפחית עומסי תנועה מצירים ראשיים קיימים. כבישי ישראל
מרטין האשק

מרטין האשק (בצ'כית: Martin Hašek; נולד ב-3 באוקטובר 1995) הוא כדורגלן צ'כי המשחק בעמדת הקשר בארזורומספור מליגת המשנה הטורקית. מרטין החל לשחק בילדותו בסלובן ליברץ, אך לאחר שנה עבר למחלקת הנוער של ספרטה פראג. את הופעת הבכורה שלו בקבוצת בוגרים ערך האשק ב-2 באוגוסט 2014 במדי פרדוביצה מהליגה הצ'כית השנייה, אליה הושאל מספרטה פראג. ב-13 בנובמבר 2014 כבש את שערו הראשון, בניצחון קבוצתו 1–0. ב-1 בינואר 2015 הושאל לויקטוריה ז'יז'קוב וב-1 ביולי 2015 הושאל לולסים. ב-28 ביולי 2016 הושאל לעונה אחת עם אופציה לרכישה לקבוצת בוהמיאנס 1905, ובתום העונה מימשה הקבוצה את אופציית הרכישה, כך שהאשק לא שיחק אפילו משחק אחד בספרטה פראג, אליה היה שייך מ-2006 ועד 2017. עם זאת, ספרטה הכניסה סעיף בחוזה ובו היא מקבלת עדיפות לקנות את השחקן אם תרצה בכך. ב-28 בדצמבר 2018 רכשה אותו ספרטה פראג חזרה מידי בוהמיאנס 1905 תמורת 155 אלף אירו, כשהחוזה שנחתם הוא לשתי עונות וחצי. בינואר 2020 ניהל האשק מגעים עם מועדון הכדורגל מכבי חיפה, ואף נחת בישראל כדי לחתום על חוזה, אך העסקה בוטלה. ב-27 בינואר סירב לנסוע יחד עם הקבוצה למחנה אימונים בספרד, ובשל התנהגותו כלפי הקהל והנהלת ספרטה פראג הפך ל"מנודה" והחל להתאמן עם קבוצת המילואים של המועדון. ב-12 במרץ 2020, במהלך משבר התפרצות הקורונה, הודיע האשק למועדון כי הוא מסיים את חוזהו באופן חד-צדדי. ב-23 באוקטובר 2020 קבעה מערכת הבוררות של ההתאחדות הצ'כית לכדורגל כי ביטול החוזה מצידו של האשק היה בלתי חוקי, וחייבה אותו לשלם 800 אלף אירו לספרטה פראג. ב-5 בינואר 2021, אחרי כמעט עשרה חודשים כשחקן חופשי, חתם עד לתום העונה בווירצבורגר קיקרס מתחתית הבונדסליגה השנייה. בסוף העונה ירדה הקבוצה ליגה, והאשק עזב את המועדון. ב-3 בספטמבר 2021 חתם בארזורומספור היורדת הטרייה לליגה הטורקית השנייה. אביו, שנקרא אף הוא מרטין, הוא כדורגלן עבר ששיחק בנבחרת צ'כיה וכיום מאמן כדורגל. דודו הוא דומיניק האשק, שוער הוקי קרח בעברו, שנחשב בעיני רבים לאחד השוערים הגדולים בהיסטוריה של הענף. מרטין האשק, באתר Transfermarkt מרטין האשק, באתר Soccerway מרטין האשק, באתר WorldFootball.net מרטין האשק, באתר FootballDatabase.eu Sparťané bez práce? Konatého lákají do Řecka, Holka chce Zlín i Slovan, iSport.cz Martin Hašek se už upsal Spartě! Okamžitě se prosadí, věří Rosický, iSport.cz Apploud Digital, Martin Hašek ml. se vrací do Sparty! | sparta.cz, AC Sparta Praha "ACS statement to Martin Hašek". AC Sparta Prague. נבדק ב-2020-01-27. "Hašek oficiálně v béčku Sparty. Ve Španělsku je rebelující záložník tabu". CNC. נבדק ב-2020-02-01. ההפסד כולו שלו: ההתרסקות של האשק, באתר ערוץ הספורט, 4 במרץ 2020 "Hašek sent a one-sided dismissal". AC Sparta Prague. נבדק ב-2020-03-13. נזרק מספרטה - האשק הפך לשחקן חופשי, באתר ערוץ הספורט, 31 במרץ 2020 "Hašek must pay EUR 800,000 to ACS". AC Sparta Prague. נבדק ב-2020-10-23. "Hašek se vrací k fotbalu v Německu! Jsem nadšený, řekl bývalý hráč Sparty". CNC. נבדק ב-2021-01-05.
מדעי האטמוספירה

מדעי האטמוספירה עוסקים בהבנת התהליכים הכימיים והפיזיקליים הקובעים את מערכות מזג האוויר, האקלים, ומערכות הגשם (עננים), את השינויים החלים בהן מסיבות טבעיות ומעשה ידי האדם ואת חקר שכבות האוויר העוטפות את כדור הארץ. מדעי האטמוספירה קשורים קשר הדוק למדעי הטבע ולמדעי כדור הארץ. ערך מורחב – מטאורולוגיה מטאורולוגיה הוא מדע העוסק בחקר התופעות האטמוספיריות, תהליכי מזג האוויר וחיזויים. המטאורולוגיה שייכת למדעי כדור הארץ וגם למדעי האטמוספירה. היא מובדלת ממדע הקלימטולוגיה בחוקרהּ תופעות זמניות ואינה מתעניינת בתנאי מזג אוויר מקומיים לאורך זמן. ערך מורחב – קלימטולוגיה קְלִימָטוֹלוֹגְיָה הוא מדע העוסק באקלים וחוקר את התופעות והגורמים הקשורים בו. מקור השם הוא במילה היוונית κλίμα, klima שפירושה מקום או אזור, כלומר חקר מזג האוויר באזור מסוים. ערך מורחב – פלאוקלימטולוגיה פלאוקלימטולוגיה הוא מדע החוקר את האקלים ושינויי האקלים לאורך ההיסטוריה של כדור הארץ, כמו כן נערכים במסגרת זו שיטות לשיחזור האקלים הקדום וחקירת התופעות והגורמים הקשורים בו. פיזיקת עננים הוא מדע החוקר את התהליכים המתרחשים בתוך הענן הכוללים בין השאר: גידול דיפוזיוני של טיפות התאדות קפיאה המסה התנגשויות בין טיפות וחלקיקי קרח שבירה של טיפות וחלקיקי קרח גשם כוחות חשמליים בתוך הענן הכוללים גם ברק תהליכים טורבולנציה השפעה של אירוסולים ערך מורחב – הידרודינמיקה הִידְרוֹדִינָמִיקָה היא תחום בפיזיקה ובהנדסה המהווה מימוש של מכניקת הזורמים לנוזלים כמו מים, שמן, דלק ודם. תחום זה עוסק בחקר זרימת הנוזלים ובפיתוח יישומים מעשיים שלו (כגון מדידת צמיגות, המצאת בוכנה הידראולית ועוד). האנציקלופדיה למדעי כדור הארץ מילון מונחים אטמוספיריים יואב כהן, משחק תפקידים | "אם צריך לסגור את ירושלים כי עומד לרדת בה שלג - אנחנו מאחורי ההחלטה הזאת", באתר TheMarker‏, 30 בנובמבר 2021 ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
Universo

Universo (בעברית: יקום) הוא שיר של הזמר הספרדי בלאס קנטו. השיר ייצג את ספרד בתחרות האירוויזיון 2020 ברוטרדם, הולנד. ב-30 בינואר 2020 נחשף השיר והקליפ. הקליפ הרשמי של השיר, בבימויו של כריסטיאן ולסקו, צולם בטנריפה ולנזרוטה באיים הקנריים, ושוחרר ב-30 בינואר 2020. סרטון השיר "Universo" באתר יוטיוב מידע על השיר "Universo" באתר iTunes "'Universo' es la canción con la que Blas Cantó representará a España en Eurovisión 2020" (בEuropean Spanish). 2020-01-21. נבדק ב-2020-01-21. אבי זייקנר, ספרד: האזינו לשיר "UNIVERSO" שיבצע בלאס קנטו, באתר EuroMix, ‏30 בינואר 2020 Primeras imágenes del ‘Universo’ de Blas Cantó ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
לפטובוס

לפטובוס (שם מדעי: Leptobos) הוא סוג נכחד של מכפיל פרסה ממשפחת הפריים ותת-משפחת הפרים, אשר חי באירואסיה במהלך הפליסטוקן. הוא תואר לראשונה בשנת 1787 בידי החוקר לודוויג רויטימייר על סמך ממצאים מהודו ומסין. בסוג זה נכללים ארבעה מינים. הלפטובוס היה יונק דמוי-שור שהגיע למשקל של עד 750 ק"ג, לאורך 2.8 מטרים ולגובה של 1.5 מטר בכתפיו, כשהיו כמה הבדלים בין המינים. הוא היה בעל קרסוליים בולטות שפנו כלפי מעלה והיה לו גולגולת קטנה יחסית אך בעלת קרניים גדולות וארוכות שהזדקרו כמו קרני ראם והשיניים היו ישרות בצורתם. מבנה גופו היה כבד בעל רגליים חזקות ומבנה שיניו הותאם עבור תזונה מצמחייה עשבונית קשה, אשר שגשגה במשך עידן הקרח האחרון לפני מיליון שנה. בתורו הוא נטרף בידי חתולים גדולים שוטטו בערבות הפליסטוקן כמו הסיבפנתר ופנתר פלאוסיננסיס, אשר נמצאו בסמוך וכמה מהעצמות של הפר גם הכילו סימני נשיכה. הלפטובוס היה מקרובי הפרים משבט הבקר, אך היה בעל קרובים דמויי-אנטילופה כמו הקודו והאיילנד שכמותו בעלי קרניים ארוכות. מדיה וקבצים בנושא לפטובוס בוויקישיתוף לפטובוס, באתר GBIF (באנגלית)
Sweet Talker (אלבום של ג'סי ג'יי)

Sweet Talker (בעברית: דברן מתוק) הוא אלבום האולפן השלישי של הזמרת-יוצרת הבריטית ג'סי ג'יי. האלבום יצא לאור ב-13 באוקטובר 2014, על ידי חברות התקליטים לאווה רקורדס ואיילנד רקורדס. עם יציאתו נכנס האלבום אל המקום העשירי במצעד הבילבורד 200. באלבום משתתפים הראפרים ניקי מינאז' ו-2 צ'יינז, הזמרת אריאנה גרנדה, הרכב ההיפ-הופ דה לה סול והכנרית לינדזי סטירלינג. ג'יי הייתה שותפה לכתיבת כל השירים באלבום ועל מנת להפיק אותם, עבדה עם המפיקים הידועים והמצליחים ביותר בתחום, ביניהם הזמר דה-דרים אשר גם עבד עם אמנים כמו בריטני ספירס, ריהאנה וביונסה, המפיק דיפלו מההרכבים מייז'ור לייזר ו-LSD אשר גם עבד עם אמנים רבים (ביניהם מדונה, ביונסה ובריטני ספירס), טריקי סטיוארט אשר עבד עם אמנים כמו ריהאנה, מריה קארי וביונסה, מקס מרטין אשר עבד עם אמנים רבים גם הוא כמו טיילור סוויפט, קייטי פרי ודה ויקנד, המפיק אמו אשר עבד גם הוא עם אותן הזמרות וכולי. עם יציאתו האלבום קיבל ביקורות מעורבות, חלק מהן החמיאו על הפקת האלבום וג'יי גם קיבלה ביקורות חיוביות על היכולות הווקאליות שהפגינה באלבום. מתוך האלבום יצאו 3 סינגלים: "Bang Bang" בשיתוף עם אריאנה גרנדה וניקי מינאז' אשר הפך לשיר המצליח ביותר בקריירה של ג'יי כאשר הגיע לפסגת המצעד הבריטי ולעשירייה הפותחת במדינות רבות כמו אוסטרליה, קנדה ודנמרק וגרף ביקורות חיוביות רבות. בארצות הברית הגיע למקום ה-3 ובכך הפך לשיר המצליח ביותר שלה שם. הסינגל השני מהאלבום היה השיר "Burnin' Up" בשיתוף הראפר 2 צ'יינז אשר נכשל מלספק את הצלחת הסינגל הקודם ואילו הסינגל השלישי מהאלבום היה השיר "Masterpiece" אשר גם לא זכה להצלחה, אך הצליח להגיע לעשירייה הפותחת בכמה מדינות ביניהם גרמניה, שווייץ ואוסטריה ולעשרים העליונים באוסטרליה וניו זילנד. בארצות הברית הגיע למקום ה-65 ובכך הפך לשיר החמישי שלה להיכנס למצעד הרשמי של המדינה. מידע על האלבום Sweet Talker באתר MusicBrainz מידע על האלבום Sweet Talker באתר AllMusic האלבום Sweet Talker באתר Discogs האלבום Sweet Talker באתר Yandex.Music (ברוסית) Jessie J - Sweet Talker, Discogs (באנגלית) Jessie J Chart History, Billboard
R.O.S.E.

R.O.S.E. (בעברית: ורד) הוא אלבום האולפן הרביעי של הזמרת-יוצרת הבריטית ג'סי ג'יי. האלבום יצא לאור בין התאריכים 22 במאי ל-25 במאי 2018, על ידי חברת התקליטים ריפבליק רקורדס, בארבעה חלקים שונים, כאשר כל חלק יצא ביום אחר כמיני-אלבום. ראשי התיבות של האלבום הם: "Realisations" (הבנה), "Obsessions" (קיבעון), "Sex" (יחסי מין) ו-"Empowerment" (העצמה). כל אחד מחלקי האלבום קרוי באחד והשמות האלה ויחד הם יוצרי את ראשי התיבות R.O.S.E. (שפירושו גם ורד בעברית). ג'יי הייתה שותפה לכתיבת כל שירי האלבום, תוך שהפיקה כמה מהם. על מנת להפיק את שאר השירים, עבדה עם מפיקים כמו די ג'יי קמפר וקוק הארל. מתוך האלבום יצאו ארבעה סינגלים אשר יצאו לפני האלבום עצמו: "Real Deal",‏ "Think About That",‏ "Not My Ex" ו-"Queen". באוגוסט 2017, הוציאה ג'יי את הסינגל הראשון מהאלבום "Real Deal" כאשר על מנת לקדם אותו שיתפה פעולה עם קמפיין של חברת M&M's ולאחר מכן הוציאה לאור גם את הסינגלים "Not My Ex",‏ "Queen" ו-"Think About That". בנוסף לסינגלים, יצאה ג'יי גם לסיבוב הופעות במטרה לקדם את האלבום. שם סיבוב ההופעות הוא "R.O.S.E Tour", והוא החל בספטמבר 2017, והתמשך עד שנת 2018. לאור הביקוש, הוסיפה ג'יי מספר מופעים נוספים בלונדון. מידע על האלבום R.O.S.E. באתר MusicBrainz Jessie J - R.O.S.E., Discogs (באנגלית)
גרנט לונג

גרנט אנדרו לונג (באנגלית: Grant Andrew Long; נולד ב-12 במרץ 1966) הוא כדורסלן עבר אמריקאי, אשר שיחק בליגת ה-NBA בין השנים 1988–2003. ממוצעיו הכוללים לאורך 15 עונותיו ב-NBA הם 9.5 נקודות, 6.1 ריבאונדים, 1.7 אסיסטים ו-1.2 חטיפות למשחק. במקביל אליו שיחקו ב-NBA דודו ג'ון לונג, ובן דודו טרי מילס עמו אף שיתף פעולה בדטרויט פיסטונס. לונג נולד בעיר ויין שבמישיגן, וגדל ברומולוס הסמוכה. בין השנים 1984–1988 למד באוניברסיטת מזרח מישיגן, וב-4 עונותיו בקבוצת הכדורסל שלה רשם ממוצעים של 12.9 נקודות ו-7.6 ריבאונדים למשחק. בעונת 1987/1988 הוביל את הקבוצה להעפלתה הראשונה אי פעם לטורניר אליפות המכללות, בו הודחה כבר במשחק הראשון מול אוניברסיטת פיטסבורג. בסיום אותה עונה זכה בתואר שחקן העונה של מחוז MAC, לאחר שקלע 23.0 נקודות והוריד 10.4 ריבאונדים בממוצע למשחק. בדראפט ה-NBA‏ 1988 נבחר לונג בבחירה ה-33 על ידי מיאמי היט, לקראת עונת הבכורה של הקבוצה. כבר בעונת הרוקי שלו שימש כשחקן חמישייה קבוע, והיה הקלעי השלישי של ההיט עם 11.9 נקודות ממוצע למשחק. ב-4 העונות הבאות המשיך להציג יכולת סולידית כשחקן פותח במיאמי, עם ממוצעים של 11.5 נקודות ו-7.0 ריבאונדים למשחק. בנובמבר 1994, בתחילת עונתו השישית עם ההיט, הועבר יחד עם סטיב סמית' בטרייד לאטלנטה הוקס, בתמורה לקווין ויליס. עד לסיום עונת 1995/1996 קלע 12.4 נקודות ואסף 8.6 ריבאונדים בממוצע למשחק עבור ההוקס. ביולי 1996 נשלח יחד עם סטייסי אגמון בטרייד לדטרויט פיסטונס, בתמורה ל-4 בחירות דראפט עתידיות. במהלך תקופתו בדטרויט הפך לשחקן ספסל, ובשתי עונותיו בקבוצה קלע 4.4 נקודות למשחק בלבד. בעונת 1998/1999 חזר לשחק עבור אטלנטה הוקס, וסייע לה להעפיל לחצי גמר האזור המזרחי. בין השנים 1999–2002 שיחק עבור ונקובר/ממפיס גריזליס, אשר רשמה לאורך אותה תקופה מאזן כולל של 68 ניצחונות ו-178 הפסדים. בעונתו האחרונה בקריירה, 2002/2003, שיחק בבוסטון סלטיקס אשר הודחה מהפלייאוף בחצי גמר המזרח. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות הקריירה של לונג ב-NBA, באתר basketball-reference.com מה קרה לגרנט לונג, באתר ajc.com,‏ 1 בינואר 2016 סטטיסטיקות המכללות של לונג, באתר sports-reference.com רשימת הנבחרים בדראפט 1988, באתר basketball-reference.com לונג וסמית' נשלחים בטרייד למיאמי, באתר לוס אנג'לס טיימס, 8 בנובמבר 1994 לונג ואגמון נשלחים בטרייד לדטרויט, באתר Associated Press,‏ 16 ביולי 1996
תומאס מוריסון

תומאס מוריסון (באנגלית: Thomas Morrison; נולד ב-30 ביוני 1983) הוא שחקן אנגלי שמופיע בתיאטרון, בטלוויזיה ובקולנוע. הוא ידוע בעיקר מהופעתו במחזה "On the Shore of the Wide World", ובתפקיד סקריפס במחזה "נערי ההיסטוריה" מאת אלן בנט, לצדם של סטיבן וב ומאט סמית. מוריסון נולד בברנלי שבלנקשייר. הוא למד במשך שלוש שנים בבית הספר גילדהול למוזיקה ודרמה שבלונדון. אחרי סיום הלימודים לוהק לתפקיד דני הולדן בסדרת הדרמה של ה-BBC "בלקפול". ב-2011 וב-2012 הופיע מוריסון בסדרה "מונרו" של רשת ITV בתפקיד לי ברדלי. עוד שיחק בדרמה "The 7.39" של ה-BBC, ובמיני-סדרה "ג'ונתן סטריינג' ומר נורל". מוריסון הופיע בתפקידו הראשון בטלוויזיה במיני-סדרה "בלקפול" עוד לפני שהתחיל לשחק בתיאטרון. הופעותיו הראשונות בתיאטרון היו במחזות "Kes" ו-"On the Shore of the Wide World" בתיאטרון רויאל אקסצ'יינג במנצ'סטר. אחר כך עבר לתיאטרון המלכותי הלאומי והחל לגלם את סקריפס במחזה "נערי ההיסטוריה" מאת אלן בנט. ב-2008 שיחק מוריסון בתפקיד קטן בעיבוד של Sky One לספר "צבע הכשף" מאת טרי פראצ'ט, והופיע באותה סצנה עם פראצ'ט עצמו. עוד ב-2008 הופיע בתפקיד הופר בעיבוד הקולנועי של הספר "בחזרה לבריידסהד" מאת אוולין וו. 2006 פרס לורנס אוליבייה למחזה החדש הטוב ביותר - כחלק מצוות שחקני המחזה "On the Shore of the Wide World". 2004 פרס Royal Television Society - מועמדות לפרס השחקן החדש על המסך. תומאס מוריסון, במסד הנתונים הקולנועיים IMDb (באנגלית) "Thomas Morrison". RTS Programme Awards 2004. Royal Television Society
חאפז אבראהים

מוחמד חאפז אבראהים (בערבית: محمد حافظ إبراهيم, תעתיק מדויק: מחמד חאפט' אבראהים; 1871 או 1871 – 1932) היה משורר מצרי בן ראשית המאה ה-20. הוא כונה "משורר הנילוס", ולפעמים "משורר העם", בשל הערצת הציבור. שירתו התייחסה לדאגות המצרים הרגילים, כולל זכויות הנשים, העוני, החינוך, והיא כללה ביקורת על האימפריה הבריטית ועל הכיבוש הזר. הוא היה אחד ממספר משוררים מצריים שהחיו מחדש את השירה הערבית הקלאסית במחצית השנייה של המאה ה-19. בעודם משתמשים במערכת הערבית הקלאסית של משקל וחריזה, משוררים אלה כתבו כדי לבטא רעיונות ורגשות חדשים שלא מופיעים בכתבי המשוררים הקלאסיים. אבראהים ידוע בכתיבת שירים שעסקו בנושאים פוליטיים וחברתיים. הוא נולד בשנת 1871 בדיירוט (אנ'), באסיוט שבמצרים. אביו היה מהנדס מצרי בשירות השלטונות, ואמו הייתה טורקית. לאחר מות אביו, בגיל ארבע, נשלח אבראהים לגור אצל דודו מצד האם בטנטא, שם למד בבית הספר היסודי. לאחר מכן עבר לקהיר והתגורר עם אמו ודודו. בקהיר סיים את לימודיו התיכוניים. לאחר שאמו נפטרה, כמה ימים אחרי הגעתו לקהיר, הוא חזר לטנטא, התגורר עם דודו, ועבד לצד עורך הדין הלאומני המצרי מוחמד אבו שאדי; כאן גילה את הספרות והתוודע למנהיגים בולטים של התנועה הלאומית המצרית. בשנת 1888 למד אבראהים באקדמיה הצבאית וסיים את לימודיו לאחר כשלוש שנים כסגן. אז נשלח לשרת מטעם על ידי משרד הפנים, ובשנת 1896 הוצב בסודאן כחלק מהמלחמה המהדית. שם היו אבראהים וכמה מעמיתיו מעורבים במרד נגד ההתעללות בסודאנים, והוא הועמד למשפט בפני בית דין צבאי ונשלח חזרה למצרים. בשנת 1903 תרגם לערבית את "עלובי החיים" מאת ויקטור הוגו. בשנת 1911 הוא מונה לראש המדור הספרותי בספרייה הלאומית של מצרים, ושר החינוך העניק לו את התואר "ביי", שהקנה לאבראהים יציבות כלכלית. לאחר מכן החל להקדיש זמן רב יותר לספרות ולשירה. הוא הצטרף לחוגם של אמנים נאו-קלאסיים של שירה ערבית מודרנית, כמו אחמד שאוקי ומחמוד סאמי אל-בארודי, שחיקו את סגנון הכתיבה הערבי הקלאסי של משקל וחריזה. ישנו פסל של חאפז אבראהים, שפיסל פארוק אבראהים, באי גזירה (אנ'). על שמו רחוב בירושלים, בשכונת שועפאט. מדיה וקבצים בנושא חאפז אבראהים בוויקישיתוף חאפז אבראהים, באתר אנציקלופדיה בריטניקה (באנגלית) Emmanuel Kwaku Akyeampong, Henry Louis Gates, Mr Steven J. Niven, Ibrahim, Hafiz, Dictionary of African Biography, OUP USA, 2012, עמ' 127–128, ISBN 978-0-19-538207-5. (באנגלית) Lesley Lababidi, Cairo's Street Stories: Exploring the City's Statues, Squares, Bridges, Gardens, and Sidewalk Cafés, Cairo: American University Cairo in Press, 2008, עמ' 94, ISBN 978-977-416-153-7. (באנגלית) Badawī, Muḥammad Muṣṭafá (1975), A critical introduction to modern Arabic poetry, Cambridge University Press, p. 42, ISBN 0-521-29023-6 Touhami, Abdellah (1958-....)., ÉTUDE DE LA TRADUCTION DES MISÉRABLES (VICTOR HUGO) PAR HAFIZ IBRAHIM, [s.n.], 1986 חאפז אבראהים באתר עיריית ירושלים
This Christmas Day

This Christmas Day (בעברית: זהו יום חג המולד) הוא אלבום האולפן החמישי ואלבום חג המולד הראשון של הזמרת-יוצרת הבריטית, ג'סי ג'יי. האלבום יצא לאור ב-26 באוקטובר 2018, על ידי חברת התקליטים ריפבליק רקורדס. עם יציאתו נכנס האלבום אל המקום ה-44 במצעד אלבומי החג המסחריים של בילבורד. האלבום הוקלט במהלך שבועיים בארצות הברית ואירופה בזמן סיבוב ההופעות של הזמרת "R.O.S.E. Tour". ג'יי תיארה את האלבום כאלבום אשר "הוקלט בדקה אחרונה" ואף תיארה את העבודה עם המפיקים כ-"חלום שהתגשם". בתוך האלבום ישנו גם שיר מקורי שהוא גם שיר הנושא של האלבום שנכתב על ידי ג'יי עצמה, ורודני ג'רקינס והופק על ידי ג'רקינס. האלבום הוא אוסף של גרסאות כיסוי לשירי חג מולד ידועים, בתוספת שיר מקורי שכתבה הזמרת עצמה. באלבום זה, שיתפה פעולה ג'יי עם מפיקי מוזיקה ידועים ביניהם דייוויד פוסטר אשר עבד עם הזמרת סלין דיון, רודני ג'רקינס (דארקצ'יילד) שעבד בין היתר עם זמרות כמו ג'ניפר לופז וברנדי נורווד, הזמר בייביפייס שעבד עם זמרות כמו מדונה, אריתה פרנקלין ומרי ג'יי בלייג' וצמד המפיקים ג'ימי ג'אם וטרי לואיס שעבדו בין היתר עם ג'נט ג'קסון. מידע על האלבום This Christmas Day באתר MusicBrainz מידע על האלבום This Christmas Day באתר AllMusic האלבום This Christmas Day באתר Discogs האלבום This Christmas Day באתר יוטיוב Jessie J - This Christmas Day, Discogs (באנגלית) Jessie J Chart History, Billboard "Jessie J Chart History" (באנגלית). Billboard. נבדק ב-6 בינואר 2020. {{cite web}}: (עזרה)תחזוקה - ציטוט: url-status (link) "Jessie J Chart History" (באנגלית). Billboard. נבדק ב-6 בינואר 2020. {{cite web}}: (עזרה)תחזוקה - ציטוט: url-status (link)
Heavy Rotation

Heavy Rotation (בעברית: מחזוריות כבדה) הוא אלבום האולפן הרביעי של הזמרת-יוצרת האמריקאית אנסטייז'ה. האלבום יצא לאור ב-24 באוקטובר 2008 על ידי חברת התקליטים מרקורי רקורדס, לראשונה מזה ארבע שנים. עם יציאתו נכנס האלבום אל המקום ה-17 במצעד האלבומים הבריטי. אנסטייז'ה הסבירה כי שם האלבום נובע מ-"ההרגשה הכבדה" שהיא מקבלת כאשר הדברים בחייה חוזרים במעגליות ללא שום שינוי מרענן. אף על פי שבכל העולם הופץ ב-2008, בארצות הברית האלבום הופץ ב-17 בפברואר 2009, בפורמט דיגיטלי ועם כמה שינויים קטנים ברשימת השירים. בניגוד לאלבומיה הקודמים, אלבום זה לא זכה להצלחה גדולה בניגוד לצפיות של חברת התקליטים שראו באלבום כאלבום קאמבק. גם אנסטייז'ה עצמה אמרה כי היא מתחרטת על הכיוון המוזיקלי שלקחה באלבום ואמרה כי תחזור לכיוון המוזיקלי הקודם שלה באלבומיה הבאים. ברשימה שפורסמה במגזין הבילבורד, דורג האלבום במקום ה-10 ברשימת "האלבומים הטובים ביותר לשנת 2008". ב-AllMusic זכה האלבום לשבחים, תוך שהוענק לו ציון של ארבעה כוכבי זהב מתוך חמישה בסך הכול. ממוצע הציונים של האלבום במטקריטיק עומד על 66 מתוך 100. מידע על האלבום Heavy Rotation באתר MusicBrainz מידע על האלבום Heavy Rotation באתר AllMusic האלבום Heavy Rotation באתר Discogs האלבום Heavy Rotation באתר ספוטיפיי גיא צ'מברס, אנדרו פרמפטון, צ'אק הרמוני, דה הביוויטס, דארקצ'יילד, לסטר מנדז, ני-יו, REO, ג'יי. אר. רותם Anastacia - Heavy Rotation, Discogs (באנגלית) Artists, www.officialcharts.com Readers' Poll: 10 Best Albums - Billboard Year In Music 2008, web.archive.org, ‏2011-01-16 Heavy Rotation - Anastacia | Songs, Reviews, Credits, AllMusic (באנגלית) Heavy Rotation by Anastacia (באנגלית), נבדק ב-2020-01-24